《万松亭用苏黄旧韵》
宋代·洪刍

夹道苍官似异时，峨峨冠剑想秦仪。云垂车盖寻前路，风作涛秦入旧枝。

故作虬龙惊俗眼，不妨霜雪弄妍姿。难追急景辽天鹤，无复当年校尉诗。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。